കേരള കോണ്ഗ്രസ് സംസ്ഥാന സ്റ്റിയറിംഗ് കമ്മിറ്റിയംഗം ജോണ്സണ് കുളത്തിങ്കലും പ്രവര്ത്തകരും എല്ജെഡിയില് ചേര്ന്നു മുക്കം: കേരള കോണ്ഗ്രസ്ജോസഫ് സംസ്ഥാന സ്റ്റിയറിംഗ് കമ്മിറ്റി അംഗവും കേരള കര്ഷക യൂനിയന് സംസ്ഥാന ജനറല് സെക്രട്ടറിയുമായ ജോണ്സണ് കുളത്തിങ്കലും അനുയായികളും എല്ജെഡിയില് ചേര്ന്നു. കേരള കോണ്ഗ്രസ് സംസ്ഥാനജില്ലാ നേതൃത്വങ്ങളുടെ ഏകാധിപത്യ നിലപാടും ഫ്രാന്സിസ് ജോര്ജ് വിഭാഗത്തില് നിന്ന് ലയിച്ചുവന്ന പാര്ട്ടി പ്രവര്ത്തകരോട് തുടര്ച്ചയായി കാണിക്കുന്ന അവഗണനയുമാണ് പാര്ട്ടിയില് നിന്ന് രാജിവച്ച് എല്ജെഡിയില് ചേര്ന്ന് പ്രവര്ത്തിക്കാന് തീരുമാനിച്ചതിന് പിന്നിലെന്നും ജോണ്സണ് കുളത്തിങ്കല് പറഞ്ഞു. സമാനചിന്താഗതിക്കാരായ നിരവധി കേരള കോണ്ഗ്രസ് പ്രവര്ത്തകര് തന്നോടൊപ്പം ലോക് താന്ത്രിക് ജനതാദള് ചേര്ന്ന് പ്രവര്ത്തിക്കുവാന് തയാറായിട്ടുള്ളതായും സമാനമനസ്കരുടെ യോഗം ഉടന് വിളിച്ചു ചേര്ത്ത് ഔദ്യോഗിക പ്രഖ്യാപനം നടത്തുമെന്നും ഇവര് പറഞ്ഞു. വാര്ത്താസമ്മേളനത്തില് എല്ജെഡി ദേശീയ നിര്വാഹകസമിതി അംഗം പി.എം. തോമസ്, സംസ്ഥാന വൈസ് പ്രസിഡന്റ് വി. കുഞ്ഞാലി, കൂടരഞ്ഞി പഞ്ചായത്ത് കമ്മിറ്റി പ്രസിഡന്റ് ജിമ്മി ജോസ് പൈമ്ബിള്ളില്, യുവജനതാദള് സംസ്ഥാന സെക്രട്ടറി വില്സന് പുല്ലുവേലില്, നിയോജക മണ്ഡലം സെക്രട്ടറി ടോമി ഉഴുന്നാലില് എന്നിവര് പങ്കെടുത്തു.